pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“บิ๊กอู๋” สั่ง ตรวจสนามกอล์ฟทุกแห่ง ช่วยเหลือแคดดี้ไทยเหตุต่างด้าวแย่งงาน
วันอังคารที่ 15 พฤษภาคม 2561
“บิ๊กอู๋” สั่ง ตรวจสนามกอล์ฟทุกแห่ง ช่วยเหลือแคดดี้ไทยเหตุต่างด้าวแย่งงาน
รมว.แรงงาน สั่ง กสร.และ กกจ. ตรวจสอบสนามกอล์ฟทั่วประเทศ ชี้แจงนายจ้างลูกจ้างปฏิบัติตามกฎหมาย เน้นย้ํา ต่างด้าว 3 สัญชาติทํางานได้เฉพาะกรรมกรและรับใช้ในบ้านเท่านั้น ฝ่าฝืนมีโทษ
วันนี้ (15 พ.ค.61) พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน มีความห่วงใยลูกจ้างแคดดี้คนไทยกรณีร้องเรียนว่า สนามกอล์ฟบางแห่งแคดดี้ไทยถูกนายจ้างบีบออกจากงาน เพราะมีการนําคนต่างด้าวเข้ามาทําหน้าที่แทนคนไทย ล่าสุดได้สั่งการให้กรมสวัสดิการและคุ้มครองแรงงานและกรมการจัดหางานลงพื้นที่ตรวจสอบสนามกอล์ฟทั่วประเทศแล้ว ซึ่งถ้าหากพบว่ามีการปลดแคดดี้คนไทยออกจากงานจริงตามที่เป็นข่าวกระทรวงแรงงาน โดยกรมสวัสดิการและคุ้มครองแรงงานจะเข้าไปดูแลและให้การคุ้มครองตามกฎหมาย นอกจากนี้ ยังให้ชี้แจงนายจ้างและลูกจ้างปฏิบัติตามกฎหมายอย่างเคร่งครัด รวมทั้งได้มีหนังสือแจ้งไปยังผู้ประกอบการสนามกอล์ฟทั่วประเทศว่าไม่สามารถจ้างแรงงานต่างด้าวทํางานแคดดี้ได้ และเน้นย้ําสร้างความเข้าใจว่าแรงงานต่างด้าวทั้ง 3 สัญชาติ เมียนมา ลาว และกัมพูชา สามารถทําได้เฉพาะอาชีพกรรมกรและรับใช้ในบ้านเท่านั้น
พล.ต.อ.อดุลย์ฯ กล่าวต่อว่า ส่วนกรณีแคดดี้คนไทยของสนามกอล์ฟอินทนนท์ จ.เชียงใหม่ ร้องเรียนกับศูนย์ดํารงธรรมว่า สนามกอล์ฟหักค่าสนามเพิ่มมากขึ้นทําให้มีรายได้ลดลง ล่าสุดสวัสดิการและคุ้มครองแรงงานจังหวัดเชียงใหม่ได้เข้าไปตรวจสอบข้อเท็จจริงแล้วทราบว่า แคดดี้กลุ่มนี้มิใช่ลูกจ้างของสนามกอล์ฟ แต่เป็นการตกลงจ้างของผู้มาตีกอล์ฟเท่านั้น โดยให้ค่าบริการแคดดี้ 300 บาทต่อ 1 รอบ ซึ่งแต่เดิมแคดดี้จะต้องจ่ายเงินให้กับสนามกอล์ฟรอบละ 40 บาท แต่ปัจจุบันสนามกอล์ฟมีลูกค้าลดลง จึงปรับขึ้นค่าสนามจาก 40 บาท เป็น 100 บาท ทําให้แคดดี้ไม่ยินยอมและออกมาร้องเรียนดังกล่าว ซึ่งสวัสดิการและคุ้มครองแรงงานจังหวัดเชียงใหม่ได้ให้สองฝ่ายมาเจรจาตกลงกันจนได้ผลเป็นที่น่าพอใจว่า ในช่วง Low season (ก.ค.-ส.ค.) และ (ม.ค. - ก.พ.) จะเก็บค่าสนาม 100 บาทต่อรอบ ส่วนในช่วง High Season (มี.ค. - มิ.ย.) และ (ก.ย.-ธ.ค.) จะเก็บค่าสนาม 40 บาทต่อรอบ ทั้งนี้ เพื่อให้สนามกอล์ฟอยู่ได้และแคดดี้ทํางานต่อไปได้เช่นกัน
จากข้อมูลของกรมสวัสดิการและคุ้มครองแรงงาน ปัจจุบันสนามกอล์ฟในประเทศไทยกว่า ๒๐๐ แห่ง หากนับรวมสนามไดรฟ์กอล์ฟด้วยรวมได้ประมาณ ๕๐๐ แห่ง ทั้งนี้ ตาม พ.ร.ก.การทํางานของคนต่างด้าว พ.ศ.2561 ระบุว่า คนต่างด้าวที่ทํางานโดยไม่ได้รับอนุญาตหรือทํางานนอกเหนือจากที่มีสิทธิจะทําได้ ต้องระวางโทษปรับตั้งแต่ 5,000 – 50,000 บาท และถูกส่งกลับประเทศต้นทาง สําหรับนายจ้างที่รับคนต่างด้าวเข้าทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ ต้องระวางโทษปรับ 10,000 - 100,000 บาท กรณีทําผิดซ้ําต้องระวางโทษจําคุกไม่เกิน 1 ปี หรือปรับตั้งแต่ 50,000 - 200,000 บาท ต่อคนต่างด้าวที่จ้าง 1 คน หรือทั้งจําทั้งปรับ และห้ามผู้นั้นจ้างคนต่างด้าวทํางานเป็นเวลา 3 ปี นับตั้งแต่วันที่ศาลมีคําพิพากษาถึงที่สุดให้ลงโทษ
---------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
กัณติภณ คูสมิทธิ์ - ภาพ/
15 พฤษภาคม 2561
รัฐบาลไทย-ข่าวทำเนียบรัฐบาล-เอกอัครราชทูตรัฐกาตาร์ประจำประเทศไทย เข้าเยี่ยมคารวะนายกรัฐมนตรี ในโอกาสเข้ารับตำแหน่งใหม่
วันพฤหัสบดีที่ 13 กรกฎาคม 2560
เอกอัครราชทูตรัฐกาตาร์ประจําประเทศไทย เข้าเยี่ยมคารวะนายกรัฐมนตรี ในโอกาสเข้ารับตําแหน่งใหม่
เอกอัครราชทูตรัฐกาตาร์ประจําประเทศไทย เข้าเยี่ยมคารวะนายกรัฐมนตรี ในโอกาสเข้ารับตําแหน่งใหม่
วันนี้ (13 ก.ค. 60) เวลา 13.30 น. เชค ญัสซิม บิน อับดุลเราะฮ์มาน บิน มุฮัมมัด อาลอับดุลเราะฮ์มาน อาลษานี (Sheikh Jassim bin Abdulrahman bin Mohamed Alabdulrahman Al-Thani) เอกอัครราชทูตรัฐกาตาร์ประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสเข้ารับตําแหน่งใหม่ ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรีกล่าวสรุปสาระสําคัญการหารือดังนี้
นายกรัฐมนตรีแสดงความยินดี ในโอกาสที่ ออท. เข้ารับตําแหน่งเอกอัครราชทูตรัฐกาตาร์ประจําประเทศไทย เมื่อเดือนตุลาคมปีที่แล้ว และหวังว่าจะได้ทํางานร่วมกันอย่างใกล้ชิด เพื่อส่งเสริมความสัมพันธ์ระหว่างสองประเทศ
ในด้านเศรษฐกิจ ทั้งสองฝ่ายเห็นว่ามีศักยภาพเพื่อพัฒนาด้านการค้าระหว่างสองประเทศอีกมาก และพร้อมทํางานร่วมกันเพื่อสร้างความหลากหลายและเพิ่มพูนมูลค่าการค้าระหว่างกันต่อไป นายกรัฐมนตรีกล่าวว่าไทยมีความพร้อมที่จะขยายความร่วมมือทางเศรษฐกิจกับกาตาร์ โดยเฉพาะในด้านการท่องเที่ยวเชิงสุขภาพ การเกษตร และอุตสาหกรรมอาหารฮาลาล พร้อมขอบคุณที่ชาวกาตาร์นิยมเดินทางมารับการรักษาพยาบาลที่ประเทศไทย
โอกาสนี้ ออท.รัฐกาตาร์ ได้กล่าวถึงสถานการณ์ในกาตาร์ และยืนยันว่ากาตาร์ไม่ได้เข้าไปแทรกแซงเหตุการณ์ของประเทศใดๆ ซึ่งนายกรัฐมนตรีกล่าวว่าไทยมีความสัมพันธ์อันดีกับประเทศกลุ่ม GCC และประเทศกลุ่มอาหรับมุสลิมทุกประเทศ พร้อมทั้งย้ําจุดยืนของไทยในการสนับสนุนการแก้ไขปัญหาด้วยการเจรจาโดยสันติวิธีเพื่อนําสันติสุขกลับสู่ภูมิภาคตะวันออกกลาง
****************
รัฐบาลไทย-ข่าวทำเนียบรัฐบาล-พม. โดยศูนย์ช่วยเหลือสังคม สายด่วน 1300 ลงพื้นที่ช่วยเหลือชายวัย 56 ปี ป่วยเป็นโรคปอดติดเชื้อ ต้องลาออกจากงานทำให้ขาดรายได้ รับภาระเพียงลำพังเลี้ยงดูลูกชายวัยกำลังเรียน ย่านราชเทวี
วันพฤหัสบดีที่ 8 มิถุนายน 2560
พม. โดยศูนย์ช่วยเหลือสังคม สายด่วน 1300 ลงพื้นที่ช่วยเหลือชายวัย 56 ปี ป่วยเป็นโรคปอดติดเชื้อ ต้องลาออกจากงานทําให้ขาดรายได้ รับภาระเพียงลําพังเลี้ยงดูลูกชายวัยกําลังเรียน ย่านราชเทวี
พม. โดยศูนย์ช่วยเหลือสังคม สายด่วน 1300 ลงพื้นที่ช่วยเหลือชายอายุ 56 ปี ป่วยเป็นโรคปอดติดเชื้อ ต้องลาออกจากงาน ครอบครัวขาดรายได้ ภรรยาขอแยกทาง ต้องรับภาระเพียงลําพังเลี้ยงดูลูกชาย วัยกําลังเรียน และหลาน ครอบครัวฐานะยากจน ที่ย่านราชเทวี กรุงเทพฯ
วันนี้ (8 มิ.ย. 60) เวลา 13.30 น. นางนภา เศรษฐกร รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) พร้อมเจ้าหน้าที่ศูนย์ช่วยเหลือสังคม สายด่วน 1300 และหน่วยงานที่เกี่ยวข้องลงพื้นที่ให้ความช่วยเหลือครอบครัวชายอายุ 56 ปี ที่ป่วยเป็นโรคปอดติดเชื้อ ต้องลาออกจากงาน ส่งผลให้ครอบครัว ขาดรายได้ อีกทั้ง ได้แยกทางกับภรรยา และต้องส่งเสียเลี้ยงดูลูกชายวัย 16 ปี ที่กําลังศึกษา และหลานสาววัย 2 ขวบ อาศัยในบ้านเช่าสภาพเก่าทรุดโทรม ที่ย่านราชเทวี กรุงเทพฯ
นางนภา กล่าวว่า จากกรณีชายอายุ 56 ปี ป่วยเป็นโรคปอดติดเชื้อมาเป็นเวลา 2 ปี เนื่องจากมีฝุ่นละอองสะสมในปอด จากการประกอบอาชีพก่อสร้าง ทําให้ต้องลาออกจากงาน ส่งผลให้ครอบครัวขาดรายได้ อีกทั้ง ภรรยาได้ขอแยกทาง ทั้งนี้ ชายคนดังกล่าวอาศัยอยู่กับลูกสาวอายุ 19 ปี ที่มีลูกชายอายุ 2 ขวบ พร้อมสามี และลูกชายอายุ 16 ปี กําลังศึกษาอยู่ชั้น ปวช. ปี 1 และหลานสาวอายุ 2 ขวบ อีก 1 คน ในบ้านเช่าสภาพเก่าทรุดโทรมแห่งหนึ่ง ครอบครัวมีฐานะยากจน ซึ่งครอบครัวต้องมีค่าใช้จ่ายเรื่องการศึกษาของลูกชายวัย 16 ปี ค่าเช่าบ้าน รวมทั้ง ค่าน้ํา และค่าไฟ นั้น ตนพร้อมเจ้าหน้าที่ศูนย์ช่วยเหลือสังคม สายด่วน 1300 และหน่วยงานในสังกัดกระทรวง พม. ได้แก่ กรมพัฒนาสังคมและสวัสดิการ (พส.) และกรมกิจการเด็กและเยาวชน (ดย.) จึงได้ลงพื้นที่เยี่ยมครอบครัว เพื่อตรวจสอบข้อเท็จจริง และประเมินทางสังคมของครอบครัวดังกล่าว อีกทั้ง เร่งดําเนินการช่วยเหลือในเบื้องต้น ตามภารกิจของกระทรวงการพัฒนาสังคมฯ
นางนภา กล่าวต่ออีกว่า ในเบื้องต้น หน่วยงานสังกัดกระทรวง พม. ได้ดําเนินการช่วยเหลือครอบครัวดังกล่าว อาทิ 1) พส. ได้มอบเงินสงเคราะห์ครอบครัวยากจน พร้อมมอบเครื่องอุปโภคบริโภค สําหรับใช้ในชีวิตประจําวัน และ 2) ดย. มอบเงินสงเคราะห์เด็กในครอบครัว พร้อมเครื่องอุปโภคบริโภคที่จําเป็น ทั้งนี้ สําหรับแนวทางการช่วยเหลือในระยะยาว หน่วยงานในสังกัดกระทรวง พม. จะร่วมกันหาแนวทางช่วยเหลือดูแลในเรื่องการจัดสวัสดิการสังคมที่เหมาะสมให้กับครอบครัวดังกล่าว เพื่อพัฒนาคุณภาพชีวิตที่ดีอย่างมั่นคง อาทิ การประสานหน่วยงานที่เกี่ยวข้องในการช่วยเหลือเรื่องการรักษาพยาบาลของผู้ป่วย เรื่องการการศึกษาของเด็กในระยะยาว และการปรับปรุงสภาพที่อยู่อาศัย ให้ถูกสุขลักษณะ มีความมั่นคง และปลอดภัย อีกทั้ง การแนะนําให้คําปรึกษาในเรื่องการส่งเสริมการประกอบอาชีพ แก่ครอบครัว เพื่อสร้างรายได้ที่มั่นคงและเพียงพอ สามารถเลี้ยงดูตนเองและครอบครัวในระยะยาวได้ "ทั้งนี้ สําหรับประชาชนที่พบเห็นหรือประสบปัญหาทางสังคม สามารถขอความช่วยเหลือได้ที่ศูนย์ช่วยเหลือสังคม OSCC โทร 1300 ตลอด 24 ชั่วโมง ซึ่งกระทรวง พม. พร้อมประสานหน่วยงานที่เกี่ยวข้องเพื่อดําเนินการช่วยเหลือต่อไป” นางนภา กล่าวในตอนท้าย
รัฐบาลไทย-ข่าวทำเนียบรัฐบาล-รมต.นร. หม่อมหลวง ปนัดดาฯ เป็นประธานปฐมนิเทศข้าราชการใหม่ของกระทรวงมหาดไทย
วันจันทร์ที่ 21 พฤศจิกายน 2559
รมต.นร. หม่อมหลวง ปนัดดาฯ เป็นประธานปฐมนิเทศข้าราชการใหม่ของกระทรวงมหาดไทย
..
วันนี้ (21 พฤศจิกายน 2559) เวลา 12.30 น. ณ วังวรดิศ ถ.หลานหลวง กรุงเทพมหานคร หม่อมหลวง ปนัดดา ดิศกุล รัฐมนตรีประจําสํานักนายกรัฐมนตรี ในฐานะประธานพิพิธภัณฑ์และหอสมุดสมเด็จฯ กรมพระยาดํารงราชานุภาพ ให้การต้อนรับผู้บริหารสถาบันดํารงราชานุภาพ กระทรวงมหาดไทย และข้าราชการบรรจุใหม่ จํานวน 190 คน ในโอกาสเดินทางเข้าศึกษาดูงานพิพิธภัณฑ์และหอสมุดสมเด็จฯ กรมพระยาดํารงราชานุภาพ
โอกาสนี้ รัฐมนตรีประจําสํานักนายกรัฐมนตรีได้เป็นประธานกล่าวบรรยายพิเศษความตอนหนึ่งว่า 'ชาติบ้านเมืองในยามนี้ ถือเป็นห้วงเวลาในความเศร้าโศกเสียใจของประชาชนชาวไทยทุกคน จําเป็นที่คนไทยทุกคนจะต้องให้กําลังใจซึ่งกันและกัน ข้าราชการต้องช่วยกันเสริมสร้างความรู้รักสามัคคีตามพระราชปณิธานของพระบาทสมเด็จพระปรมินทรมหาภูมิพลอดุลยเดช เพื่อเป็นแบบอย่างแก่สังคม โดยเฉพาะลูกหลานเยาวชนที่จะเป็นกําลังอันสําคัญในวันข้างหน้า คนไทยทุกคนต้องร่วมกันปฏิบัติคุณงามความดี ไม่แบ่งแยก ไม่ขัดแย้ง และช่วยกันดูแลสังคมไทยให้มีความร่มเย็นเป็นสุข สิ่งใดให้อภัยแก่กันได้ ขอจงให้อภัย ข้าราชการใหม่ถือเป็นคนรุ่นใหม่ที่อายุก้าวย่างสู่ความเป็นข้าราชการระดับกลางและระดับสูงต่อไป ที่จะได้ศึกษาเรียนรู้สิ่งต่าง ๆ อีกมากมาย แต่ความแน่วแน่มั่นคง ซื่อตรง ความอ่อนน้อมถ่อมตน และมีอัธยาศัยไมตรี ย่อมถือเป็นเข็มทิศที่จะนําพาตน พัฒนาตน สู่ความเป็นข้าราชการในพระบาทสมเด็จพระเจ้าอยู่หัว อย่างเต็มภาคภูมิ”
***********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​สธ.เผย โรงพยาบาลเกาะพะงัน มีบุคลากร เครื่องมือแพทย์ พร้อมดูแลชาวเกาะพะงันและนักท่องเที่ยว
วันพุธที่ 1 สิงหาคม 2561
​สธ.เผย โรงพยาบาลเกาะพะงัน มีบุคลากร เครื่องมือแพทย์ พร้อมดูแลชาวเกาะพะงันและนักท่องเที่ยว
กระทรวงสาธารณสุข เผยโรงพยาบาลเกาะพะงันมีบุคลากร เครื่องมือแพทย์ พร้อมดูแลประชาชนชาวเกาะพะงันและนักท่องเที่ยว รวมทั้งมีระบบส่งต่อที่มีประสิทธิภาพ ทั้งทางเรือ ทางอากาศ สําหรับผู้ป่วยทุกราย ทุกสิทธิ์การรักษา หากจําเป็นต้องพบแพทย์ผู้เชี่ยวชาญ
กระทรวงสาธารณสุข เผยโรงพยาบาลเกาะพะงันมีบุคลากร เครื่องมือแพทย์ พร้อมดูแลประชาชนชาวเกาะพะงันและนักท่องเที่ยว รวมทั้งมีระบบส่งต่อที่มีประสิทธิภาพ ทั้งทางเรือ ทางอากาศ สําหรับผู้ป่วยทุกราย ทุกสิทธิ์การรักษา หากจําเป็นต้องพบแพทย์ผู้เชี่ยวชาญ เพื่อความปลอดภัยของผู้ป่วย
นายแพทย์ณัฐวุฒิ ประเสริฐสิริพงศ์ ผู้ตรวจราชการกระทรวงสาธารณสุขเขตสุขภาพที่ 11 ให้สัมภาษณ์ว่า กระทรวงสาธารณสุข มีแผนพัฒนาโรงพยาบาลทุกแห่งให้มีศักยภาพเพียงพอที่จะดูแลประชาชนในความรับผิดชอบ โดยในเขตสุขภาพที่ 11 มีหลายพื้นที่เป็นแหล่งท่องเที่ยวที่สําคัญของประเทศระดับโลก เช่น เกาะสมุย เกาะเต่า เกาะพะงัน เป็นต้น จําเป็นต้องได้รับการพัฒนาเต็มศักยภาพทั้งในเรื่องบุคลากร เครื่องมือแพทย์ ให้สามารถดูแลประชาชนในพื้นที่และนักท่องเที่ยว รวมทั้งพัฒนาระบบส่งต่อที่มีประสิทธิภาพแบบไร้รอยต่อ ทั้งทางบก ทางเรือและทางอากาศ เพื่อความปลอดภัยของผู้ป่วย
เช่น ที่เกาะพะงัน มีโรงพยาบาลเกาะพะงัน เป็นโรงพยาบาลชุมชนขนาด 30 เตียง อยู่ห่างจากตัวจังหวัด120 กิโลเมตร ใช้เวลาเดินทาง 3 ชั่วโมง กระทรวงสาธารณสุขได้จัดสรรบุคลากร พร้อมเครื่องมือแพทย์เพียงพอ ที่จะดูแลประชาชนในพื้นที่รวมทั้งนักท่องเที่ยว โดยมีแพทย์ทั่วไป 4 คน ทันตแพทย์ 3 คน 3คน เภสัชกร 3 คน พยาบาลเฉพาะทาง 10 คน พยาบาลวิชาชีพ 32คน สหวิชาชีพอื่นๆ 42คน รวมทั้งหมด 94 คน สามารถให้บริการครอบคลุมทั้งงานรักษาพยาบาล ส่งเสริมสุขภาพ ป้องกันโรค และฟื้นฟูสมรรถภาพ ทั้งผู้ป่วยทั่วไป ผู้ป่วยอุบัติเหตุ-ฉุกเฉิน ฝากครรภ์ ทําคลอดปกติ ผ่าตัดเล็ก การวางแผนครอบครัว เป็นต้น
สําหรับผู้ป่วยโรคซับซ้อนเกินศักยภาพของโรงพยาบาล เช่น โรคหลอดเลือดสมอง โรคหัวใจ ภาวะตั้งครรภ์ผิดปกติ เป็นต้น จําเป็นต้องพบแพทย์ผู้เชี่ยวชาญ หรือผ่าตัด ทุกราย ทุกสิทธิ์การรักษา ที่เข้ามารักษาผ่านการตรวจวินิจฉัยว่าต้องส่งรักษาต่อ จะมีระบบส่งต่อที่มีประสิทธิภาพไปยังโรงพยาบาลเครือข่ายคือโรงพยาบาลเกาะสมุยและโรงพยาบาลสุราษฎร์ธานี ผ่านศูนย์นเรนทรอ่าวไทย 1669 เพื่อขอใช้เรือสปีทโบ๊ท ส่วนในช่วงมรสุมเดือนพฤศจิกายน-ธันวาคม คลื่นลมแรงมาก จะประสานสถาบันการแพทย์ฉุกเฉินแห่งชาติ ขอใช้เฮลิคอปเตอร์ เรือรบหลวง หรือเรือแบบเร็วลมพระยาเช่าเหมาลํา โดยในปี 2560 ทําคลอดปกติ 134 ราย ผิดปกติ 2 ราย ส่งต่อโรงพยาบาลเกาะสมุย 41 ราย ส่วนปี 2561 ทําคลอดปกติไปแล้ว 89 ราย ผิดปกติ 1 ราย ส่งต่อโรงพยาบาลเกาะ
สมุย 37 ราย
ทั้งนี้ กระทรวงสาธารณสุขมีแผนที่จะสร้างอาคารผู้ป่วยนอกทดแทนอาคารหลังเก่า ปรับปรุงโครงสร้างพื้นฐานอาคารผู้ป่วยหลังเก่า เพื่อรองรับการทํางานของแพทย์ผู้เชี่ยวชาญ รวมทั้งจัดสรรแพทย์เชี่ยวชาญเฉพาะทางให้เกาะพะงัน เพื่อให้การรักษาที่ครอบคลุมในโรคที่ซับซ้อนต่อไป
************************************ 1 สิงหาคม 2561
รัฐบาลไทย-ข่าวทำเนียบรัฐบาล-สำนักงานการบินพลเรือนแห่งประเทศไทยห้ามสายการบินหยุดบินเกิน 15 วัน ก่อนได้รับอนุญาต [กระทรวงคมนาคม]
วันพฤหัสบดีที่ 26 มีนาคม 2563
สํานักงานการบินพลเรือนแห่งประเทศไทยห้ามสายการบินหยุดบินเกิน 15 วัน ก่อนได้รับอนุญาต [กระทรวงคมนาคม]
สํานักงานการบินพลเรือนแห่งประเทศไทยห้ามสายการบินหยุดบินเกิน 15 วัน ก่อนได้รับอนุญาต
นายจุฬา สุขมานพ ผู้อํานวยการสํานักงานการบินพลเรือนแห่งประเทศไทย กระทรวงคมนาคมกล่าวว่า สํานักงานการบินพลเรือนแห่งประเทศไทย (กพท.) ได้เชิญผู้ประกอบการสายการบินที่จดทะเบียนในประเทศไทยทั้งหมด 9 สายการบิน ได้แก่ สายการบินไทย ไทยสมายล์ นกแอร์ นกสกู๊ต ไทยแอร์เอเชียไทยแอร์เอเชียเอ็กซ์ บางกอกแอร์เวย์ ไทยเวียตเจ็ท และไทยไลอ้อนแอร์ ประชุมเพื่อทําความเข้าใจเกี่ยวกับการยกเลิกเที่ยวบิน เมื่อวันที่ 24 มีนาคม 2563 ณ กพท.
การเชิญหารือครั้งนี้เพื่อซักซ้อมความเข้าใจการปฏิบัติการกรณีสายการบินใดที่ประสงค์ยกเลิกเที่ยวบินทั้งเที่ยวบินภายในประเทศและระหว่างประเทศเกิน 15 วัน ต้องขออนุญาต กพท. และต้องได้รับอนุญาตก่อน ตามข้อบังคับของคณะกรรมการการบินพลเรือน ฉบับที่ 97 ว่าด้วยการอนุญาตประกอบกิจการการบินพลเรือนประเภทการขนส่งทางอากาศเพื่อการพาณิชย์และประเภทการทํางานทางอากาศ ส่วนสายการบินที่ได้ยกเลิกเที่ยวบินไปแล้ว ต้องดูแลผู้โดยสารอย่างเคร่งครัดตามหลักเกณฑ์ที่ระบุไว้ในประกาศกระทรวงคมนาคมเรื่อง การคุ้มครองสิทธิของผู้โดยสารที่ใช้บริการสายการบินของไทยในเส้นทางบินประจําภายในประเทศ พ.ศ. 2553
กพท. เป็นหน่วยงานกํากับ ดูแล ควบคุม และส่งเสริมพัฒนากิจการการบินพลเรือนของประเทศไทยเข้าใจดีว่าปัญหาที่เกิดขึ้นส่งผลกระทบต่อผู้โดยสารจํานวนมาก และต่อการประกอบธุรกิจของสายการบินซึ่งปัจจุบันอยู่ระหว่างการหามาตรการช่วยเหลือสายการบินต่าง ๆ สําหรับผู้โดยสารควรตรวจสอบเที่ยวบินที่จะเดินทาง และติดตามข่าวสารจาก กพท. สายการบินที่จะเดินทางอย่างใกล้ชิด และสามารถร้องเรียนเรื่องสิทธิผู้โดยสารผ่านช่องทางออนไลน์ของ กพท. ได้ที่www.caat.or.th/complaintและติดตามสถานการณ์การเดินทางที่เกี่ยวกับCOVID-19 ได้ที่www.caat.or.th/corona
กระทรวงคมนาคม
26 มีนาคม 2563
รัฐบาลไทย-ข่าวทำเนียบรัฐบาล-โฆษก ศบค. แจง 3 ปัจจัยช่วยคุมการแพร่ระบาดไวรัสโควิด-19 การประกาศ พ.ร.ก.ฉุกเฉินและเคอร์ฟิว เว้นระยะห่างทางสังคม มีการควบคุมภายในจังหวัด และกลุ่มเสี่ยงมีสถานที่รองรับ
วันอังคารที่ 7 เมษายน 2563
โฆษก ศบค. แจง 3 ปัจจัยช่วยคุมการแพร่ระบาดไวรัสโควิด-19 การประกาศ พ.ร.ก.ฉุกเฉินและเคอร์ฟิว เว้นระยะห่างทางสังคม มีการควบคุมภายในจังหวัด และกลุ่มเสี่ยงมีสถานที่รองรับ
โฆษก ศบค. แจง 3 ปัจจัยช่วยคุมการแพร่ระบาดไวรัสโควิด-19 ได้แก่ การประกาศ พ.ร.ก.ฉุกเฉินและเคอร์ฟิว ประชาชนร่วมมือเว้นระยะห่างทางสังคม มีการควบคุมภายในจังหวัด และกลุ่มเสี่ยงมีสถานที่รองรับที่ชัดเจน
วันนี้ (7 เม.ย. 2563) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนผ่านเฟซบุ๊กไลฟ์ ในประเด็นสําคัญ ดังนี้
โฆษก ศบค. ตอบคําถามเกี่ยวกับข้อสงสัยจํานวนผู้ป่วยที่มีการรายงานลดลง เกิดจากการตรวจที่ลดลงหรือประสิทธิภาพในการตรวจลดลงหรือไม่นั้นว่า จากการประชุมกับผู้เชี่ยวชาญ นักวิชาการ ผู้บริหารที่กระทรวงสาธารณสุขเช้าวันนี้ ได้มีการวิเคราะห์ถึงจํานวนตัวเลขยอดผู้ป่วย ปัจจุบันมียอดการตรวจสะสมรวม 71,860 ราย และยังคงพยายามหาวิธีการตรวจให้ได้เพิ่มมากขึ้นเรื่อย ๆ โดยความสามารถในการตรวจทั่วประเทศรายวันอยู่ที่ประมาณ 20,000 ราย แบ่งเป็นในกรุงเทพฯและปริมณฑล 10,000 ราย และต่างจังหวัด 10,000 ราย ทั้งนี้ยังจะต้องหาทางแก้ไขข้อจํากัดในการตรวจที่มีอยู่ เพราะการยิ่งตรวจมากอาจจะพบผู้ป่วยติดเชื้อมากขึ้น จึงต้องมีการเตรียมเตียงผู้ป่วยให้พร้อมในระดับต่างๆ ตั้งแต่อาการน้อยไปอาการรุนแรง เครื่องช่วยหายใจต้องเพียงพอ ส่วนสาเหตุที่พบผู้ป่วย 38 ราย มีคําอธิบายว่าดีขึ้นเพราะ 1. การประกาศภาวะฉุกเฉินและเคอร์ฟิว ทําให้พบปะกันน้อยลง 2. การควบคุมภายในแต่ละจังหวัด จากคําสั่งและการประกาศของจังหวัด ประชาชนรู้เข้าใจสถานการณ์ให้ความร่วมมือป้องกันและเว้นระยะห่างทางสังคม 3. กลุ่มเสี่ยงมีสถานที่รองรับที่ชัดเจน อยู่ในความดูแลของเจ้าหน้าที่ ซึ่งมาตรการต่าง ๆ นี้ต้องทํากันอย่างเข้มแข็งและต่อเนื่อง ต้องตรึงให้ได้ตลอดยืนระยะให้ยาว ๆ เพราะยังมีคนที่อาจเป็นพาหะอยู่
โฆษก ศบค. ยังตอบข้อสงสัยเกี่ยวกับอาคารรับรองสัตหีบที่มีการจัดพักห้องๆละ 3 คน ดูไม่สอดคล้องกับมาตรการของรัฐว่า ผู้ที่เดินทางกลับมาจากต่างประเทศและต้องถูกกักตัวนั้นถือเป็นกลุ่มเสี่ยงแม้ร่างกายยังแข็งแรงดี ที่ดีที่สุดคือ 1 คนต่อ 1 ห้อง แต่เนื่องจากสถานที่มีไม่เพียงพอ ประกอบกับการกักตัวกลุ่มเสี่ยงจําเป็นต้องใช้แพทย์ พยาบาล เจ้าหน้าที่ ผู้ที่เกี่ยวข้องจํานวนมากในการดูแลอํานวยความสะดวก จึงต้องคิดคํานวณตามความเหมาะสม ต้องยอมรับว่ามีข้อจํากัดขอให้ทุกคนรับฟังและอดทน
กรณีผู้โดยสารตกค้างจากการ Transit ให้ติดต่อเพื่อรายงานตัวกับสถานเอกอัคราชทูตเพื่อแสดงตน ซึ่งเจ้าหน้าที่จะดูแลเป็นอย่างดี กรณียังคงมีชาวไทยส่วนหนึ่งที่ยังไม่สามารถเดินทางกลับจากอินโดนีเซีย เนื่องจากการคัดกรองต้นทางพบว่า ผู้โดยสารมีอาการที่อาจจะเป็นความเสี่ยง เพื่อความปลอดภัยของตนเองและผู้ที่ต้องร่วมเดินทางด้วยจึงต้องให้พักรักษาตัวที่อินโดนีเซียให้หายเสียก่อนจึงจะสามารถกลับประเทศได้ เป็นมาตรฐานที่ปฏิบัติทั่วโลก
...........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงอุตสาหกรรม ร่วมงาน “ประชารัฐร่วมใจ ใต้ร่มพระบารมี”ช่วยเหลือผู้ประสบภัยน้ำท่วม
วันศุกร์ที่ 4 สิงหาคม 2560
กระทรวงอุตสาหกรรม ร่วมงาน “ประชารัฐร่วมใจ ใต้ร่มพระบารมี”ช่วยเหลือผู้ประสบภัยน้ําท่วม
กระทรวงอุตสาหกรรม และเครือข่ายผู้ประกอบการอุตสาหกรรม ร่วมบริจาคเงินเข้า “กองทุนเงินช่วยเหลือผู้ประสบสาธารณภัย สํานักนายกรัฐมนตรี”  ณ ตึกสันติไมตรี ทําเนียบรัฐบาล
วันนี้ (4 สิงหาคม 2560) นายสมชาย หาญหิรัญ ปลัดกระทรวงอุตสาหกรรม พร้อมด้วยผู้บริหารกระทรวงอุตสาหกรรม และเครือข่ายผู้ประกอบการอุตสาหกรรม ร่วมงาน “ประชารัฐร่วมใจ ใต้ร่มพระบารมี” โดยมีพลเอก ประยุทธ์ จันทร์ โอชา นายกรัฐมนตรี เป็นประธานซึ่งกระทรวงอุตสาหกรรม และเครือข่ายผู้ประกอบการอุตสาหกรรม ร่วมบริจาคเงินเข้า “กองทุนเงินช่วยเหลือผู้ประสบสาธารณภัย สํานักนายกรัฐมนตรี” จํานวน 22,481,100 บาท ช่วยเหลือผู้ประสบภัยน้ําท่วมในภาคเหนือตอนล่างและภาคตะวันออกเฉียงเหนือ ณ ตึกสันติไมตรี ทําเนียบรัฐบาล
รัฐบาลไทย-ข่าวทำเนียบรัฐบาล-ผช.รมว.พม. พร้อมสายด่วน พม. 1300 ลงพื้นที่ช่วย 14 ครอบครัวผู้ประสบปัญหาทางสังคม ในชุมชนย่านเขตจอมทองและเขตบางขุนเทียน กทม.
วันพุธที่ 20 พฤศจิกายน 2562
ผช.รมว.พม. พร้อมสายด่วน พม. 1300 ลงพื้นที่ช่วย 14 ครอบครัวผู้ประสบปัญหาทางสังคม ในชุมชนย่านเขตจอมทองและเขตบางขุนเทียน กทม.
ผช.รมว.พม. พร้อมสายด่วน พม. 1300 ลงพื้นที่ช่วย 14 ครอบครัวผู้ประสบปัญหาทางสังคม ในชุมชนย่านเขตจอมทองและเขตบางขุนเทียน กทม.
วันนี้ (20 พ.ย. 62) เวลา 09.30 น. นายสากล ม่วงศิริ ผู้ช่วยรัฐมนตรีประจํากระทรวงการพัฒนาสังคมและความมั่นคงของมนุษย์ พร้อมด้วยเจ้าหน้าที่ศูนย์ช่วยเหลือสังคม สายด่วน พม. 1300 และหน่วยงานที่เกี่ยวข้องลงพื้นที่เยี่ยมและช่วยเหลือครอบครัวกลุ่มเป้าหมายของกระทรวง พม. ทั้งคนพิการ ผู้สูงอายุ และผู้ด้อยโอกาสที่ประสบปัญหาทางสังคม จํานวน 14 ครอบครัว ณ ชุมชนนางนอง 2 เขตจอมทอง กรุงเทพมหานคร และชุมชนวัดกําแพง เขตบางขุนเทียน กรุงเทพมหานคร
นายสากล กล่าวว่า วันนี้ ตนพร้อมด้วยศูนย์ช่วยเหลือสังคม สายด่วน พม. 1300 และหน่วยงานที่เกี่ยวข้อง ได้แก่ 1. กรมพัฒนาสังคมและสวัสดิการ (พส.) 2. กรมส่งเสริมและพัฒนาคุณภาพชีวิตคนพิการ (พก.) โดยศูนย์บริการคนพิการ สาขาอ้อมน้อย 3. กรมกิจการผู้สูงอายุ (ผส.) 4. สํานักงานเขตจอมทอง โดยฝ่ายพัฒนาชุมชน และ 5. ศูนย์บริการสาธารณสุข 29 ช่วง นุชเนตร กรุงเทพมหานคร และ 6. ศูนย์บริการสาธารณสุข 42 ถนอม ทองสิมา รวมทั้งอาสาสมัครพัฒนาสังคมและความมั่นคงของมนุษย์ (อพม.) ได้ลงพื้นที่เยี่ยมและช่วยเหลือครอบครัวกลุ่มเป้าหมายของกระทรวง พม. ที่ประสบปัญหาทางสังคม รวมจํานวน 14 ครอบครัว ณ ชุมชนนางนอง 2 เขตจอมทอง กรุงเทพมหานคร และชุมชนวัดกําแพง เขตบางขุนเทียน กรุงเทพมหานคร อาทิ 1) หญิงชราอายุ 90 ปี ป่วยด้วยโรคประจําตัวหลายโรค อาศัยอยู่กับลูกสาวอายุ 49 ปี ประกอบอาชีพรับจ้างทั่วไป และหลานสาวอายุ 19 ปี ครอบครัวมีฐานะยากจน และมีหนี้สินในครัวเรือน 2) ชายพิการทางการเคลื่อนไหว เป็นโรคโปลิโอ ประกอบอาชีพวาดภาพศิลปะขาย ทําให้มีรายได้ไม่แน่นอน ครอบครัวมีฐานะยากจน 3) ชายอายุ 47 ปี พิการทางสติปัญญา อาศัยอยู่กับพี่ชายและพี่สาวที่ประกอบอาชีพรับจ้าง ครอบครัวมีฐานะยากจน และ 4) หญิงชรา อายุ 62 ปี พิการทางการเห็น อาศัยอยู่เพียงลําพัง มีรายได้จากเบี้ยความพิการและเบี้ยผู้สูงอายุ เป็นต้น
นายสากล กล่าวต่อว่า หน่วยงานสังกัดกระทรวง พม. และหน่วยงานที่เกี่ยวข้อง ได้ร่วมกันประเมินทางสังคมและตรวจสอบข้อเท็จจริง เพื่อให้ความช่วยเหลือทั้งในระยะเร่งด่วนและระยะยาว ดังนี้ 1) มอบเครื่องอุปโภคบริโภคที่จําเป็น 2) นําเรื่องของครอบครัวที่มีคนพิการ ผู้สูงอายุ และผู้ด้อยโอกาสที่ประสบปัญหาทางสังคม เข้าพิจารณาเพื่อขอรับเงินสงเคราะห์ 3) ซ่อมแซม ปรับปรุงที่อยู่อาศัยให้มีความเหมาะสม มั่นคง และถูกสุขลักษณะ สําหรับกลุ่มเป้าหมาย 4) การรักษาพยาบาลผู้ป่วยอย่างต่อเนื่อง 5) มอบหมายให้ อพม. ในชุมชน เยี่ยมบ้านเพื่อเฝ้าระวังและดูแลช่วยเหลือกลุ่มเป้าหมายอย่างสม่ําเสมอ 6) ให้คําปรึกษาแนะนําเรื่องการประกอบอาชีพและการส่งเสริมรายได้อย่างมั่นคง 7) ให้คําปรึกษาแนะนําเพื่อขอรับสิทธิสวัสดิการอื่นตามกฎหมาย และ 8) หาแนวทางร่วมกันในการช่วยเหลือกลุ่มเป้าหมายเพื่อการพัฒนาชีวิตที่ดีในระยะยาวต่อไป
นายสากล กล่าวเพิ่มเติมว่า ทั้งนี้ หากประชาชนประสบปัญหาทางสังคม หรือพบเห็นผู้ที่ต้องการความช่วยเหลือ สามารถโทรแจ้ง ศูนย์ช่วยเหลือสังคม สายด่วน พม. 1300 บริการฟรี 24 ชั่วโมง ซึ่งกระทรวง พม. พร้อมให้คําปรึกษาและความช่วยเหลืออย่างเต็มที่
รัฐบาลไทย-ข่าวทำเนียบรัฐบาล-หารือความร่วมมือด้านการศึกษากับเวียดนาม
วันศุกร์ที่ 3 กุมภาพันธ์ 2560
หารือความร่วมมือด้านการศึกษากับเวียดนาม
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ให้การต้อนรับและหารือความร่วมมือด้านการศึกษากับ H.E. Mr. Nguyen Tat Thanh เอกอัครราชทูตสาธารณรัฐสังคมนิยมเวียดนามประจําประเทศไทย
พร้อมด้วยนายชัยยศ อิ่มสุวรรณ์ รองปลัดกระทรวงศึกษาธิการ และนางสาวนงศิลินี โมสิกะ ผู้อํานวยการสํานักความสัมพันธ์ต่างประเทศเมื่อวันพฤหัสบดีที่ 2 กุมภาพันธ์ 2560 ที่ห้องทํางานรัฐมนตรีว่าการกระทรวงศึกษาธิการ
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรม เป็นประธานเปิดกิจกรรมพัฒนาสมรรถนะผู้บริหารและบุคลากรสำนักงานอุตสาหกรรมจังหวัด หลักสูตรเตรียมความพร้อมเป็น อสจ. รุ่นที่ 5
วันพฤหัสบดีที่ 17 พฤศจิกายน 2559
ปลัดกระทรวงอุตสาหกรรม เป็นประธานเปิดกิจกรรมพัฒนาสมรรถนะผู้บริหารและบุคลากรสํานักงานอุตสาหกรรมจังหวัด หลักสูตรเตรียมความพร้อมเป็น อสจ. รุ่นที่ 5
ปลัดกระทรวงอุตสาหกรรม เป็นประธานเปิดกิจกรรมพัฒนาสมรรถนะผู้บริหารและบุคลากรสํานักงานอุตสาหกรรมจังหวัด หลักสูตรเตรียมความพร้อมเป็น อสจ. รุ่นที่ 5
เมื่อวันที่ 14 พฤศจิกายน 2559 นายสมชาย หาญหิรัญ ปลัดกระทรวงอุตสาหกรรม เป็นประธานเปิดกิจกรรมพัฒนาสมรรถนะผู้บริหารและบุคลากรสํานักงานอุตสาหกรรมจังหวัด หลักสูตรเตรียมความพร้อมเป็น อสจ. รุ่นที่ 5 โดยจัดขึ้นระหว่างวันที่ 14 พฤศจิกายน 2559 - 28 กุมภาพันธ์ 2560 ณ โรงแรมเดอะทวิน ทาวเวอร์ กรุงเทพฯ